הוועדה המסדרת, כנסת 21, פרוטוקול מספר 6, 2019-05-22 10:15

מכלוף מיקי זוהר: שלום לכולם, אני מתכבד לפתוח את הדיון.

מכלוף מיקי זוהר: אני מבקש – אלו שטענו את טענות הנושא החדש מוזמנים לנמק את טענותיהם ואנחנו נשקול האם לקבלן.

מכלוף מיקי זוהר: חברת הכנסת מיכל רוזין – יש לך 3 דקות לנמק את ההסתייגות.

מיכל רוזין: למה?

מכלוף מיקי זוהר: כי זה מה שהקצבתי.

מכלוף מיקי זוהר: זה זמן סביר, זמן סביר.

מכלוף מיקי זוהר: בינתיים תתחיל חברת הכנסת פנינה תמנו.

פנינה תמנו: אדוני היושב-ראש, תחילה אני רוצה לומר שאני שומעת את חברי, חבר הכנסת קרעי, שגם את הנושא החדש רוצה לקחת מאתנו.

פנינה תמנו: אני רוצה להזכיר שלמרות ההפצרות שלנו אתמול, אמש - - -

מיכל רוזין: גור, בבקשה תבהיר על פי התקנון, כי חבר הכנסת החדש מבקש לדעת מה קורה כאשר נושא חדש מתקבל עכשיו - - -

מכלוף מיקי זוהר: ההסתייגויות נופלות.

מכלוף מיקי זוהר: זה מה שקורה.

מיכל רוזין: מה זה אומר נופלות?

מיכל רוזין: מצביעים עליהן, לא מצביעים?

מיכל רוזין: גור, אנא הסביר לנו את העניין שנבין.

מיכל רוזין: כולנו לא מבינים.

גור בליי: סעיף 85ב' לתקנון קובע שאם הוצע בוועדה תיקון להצעת החוק – ותיקון זה הסתייגות, ומה זה טענת נושא חדש?

גור בליי: שהתיקון המוצע, ההסתייגות המוצעת חורגת מגדר הנושא של הצעת החוק, זה משהו שלא קשור להצעת החוק – אי אפשר להצביע, והדבר מובא להכרעת ועדת הכנסת.

גור בליי: אם ועדת הכנסת מקבלת את הטענה שההסתייגות היא נושא חדש, ההסתייגות יוצאת, נופלת, יורדת, כי בעצם אי אפשר אפילו לצרף אותה להצעת החוק הנתונה.

מיכל רוזין: ואין הבדל בין אם אופוזיציה או קואליציה קוראת לנושא חדש.

גור בליי: עכשיו, אם ועדת הכנסת דוחה את טענת הנושא החדש זה בעצם אומר שההסתייגות היא לגיטימית, ואז זה אומר שחוזרים לוועדה ומצביעים על ההסתייגות, כי היא לגיטימית, ההסתייגות לא נפלה.

גור בליי: זה המצב.

גור בליי: אז אני אגיד על מה יש טענות של נושא חדש.

גור בליי: הועלו טענות נושא חדש על 9 הסתייגויות לנוסח מההסתייגויות של מיקי לוי, שהן הסתייגויות מספר 125,126,129,163,193,204,206,213, ו – 227.

שלמה קרעי: האופוזיציה הגישה הסתייגויות והגישה נושא חדש – אתה מבין?

מכלוף מיקי זוהר: אנחנו ממשיכים בדיון.

מכלוף מיקי זוהר: חברת הכנסת רוזין, נא להתחיל בנימוק.

מיכל רוזין: אני ביקשתי נושא חדש על ההסתייגויות האלה כי הן עוסקות בתחולה של 5 שנים, 10 שנים, 15 שנים וכדומה, ולמרות הצהרתו של יושב-ראש הוועדה הזו שהוא גם יושב-ראש הוועדה של הוועדה המיוחדת, ועוד מעט יהיה יושב-ראש של עוד כמה דברים, כי ככה זה בקואליציה – בסופו של דבר הוא טוען שזה מגביר את המשילות.

מיכל רוזין: הוא טען שנתניהו יהיה ראש ממשלה גם בעשור הקרוב, אבל מכיוון שאני חוששת, כמוך, שאולי נתניהו לא יהיה ראש ממשלה בעשור הקרוב, אז אי אפשר לקבוע החלטות בהסתייגויות - - - אתה לא מקשיב לי ולא תדע להבין את ההסתייגות שלי.

מכלוף מיקי זוהר: אני מקשיב, אני מקשיב.

מיכל רוזין: אז לא יכול שאנחנו נקבע לממשלה הבאה שהחוק יחול עליה ויתחיל ממנה, ולכן אנחנו צריכים להתחיל את תחולת החוק באופן מיידי.

מיכל רוזין: וחוץ מזה יושבים פה אנשים שמחכים לתפקידי שר ואם לא תגדל הממשלה הם לא יקבלו - - -

קריאות: - - -

מיכל רוזין: כן, עם ישראל מחכה לעשרות השרים המיותרים חסרי התיקים ולאלה שבתוך משרד של משרד, ענייני שום וכלום ואין ודבר.

מיכל רוזין: עם ישראל מחכה בהחלט לכל השרים האלה שיתמנו על מנת לקדם את זכויות הפרט, את הצדק החברתי , את כל מה שהתחייבתם לציבור.

מיכל רוזין: ולכן לא יכול להיות שנקבל הסתייגות שמדברת על תחולה של עוד 5 שנים, 10 שנים - - -

קריאה: רגע, אבל מי הגיש את ההסתייגות?

מיכל רוזין: אני מבקשת שתשמור על זכותי לדבר וגם אל תדבר אה, בטלפון תוך כדי שאני מנמקת נושא חדש.

מיכל רוזין: אז אני מבקשת שתשמור מפני חברי כנסת שמתפרצים לדבריי.

מיכל רוזין: לכן, אני שוב חוזרת כדי שתבין את הטיעון שלי, והוא טיעון מאוד מאוד ענייני: לא יכול להיות שאנחנו נבקש להטיל על הממשלה הבאה – וחס וחלילה שמשאלתך לא תתגשם ונתניהו לא יהיה ראש הממשלה הבאה, במהרה בימינו, ואז מה שיקרה זה שהטלת על ראש הממשלה הבא, נגיד – אתה, לקבל את החוק הזה ואותם שרים שיושבים עכשיו סביב השולחן הזה ומחכים להתמנות להיות שרים, אנחנו לא ניתן להם את האפשרות לתרום לחברה, לתרום לחברה האזרחית במדינת ישראל.

מיכל רוזין: יש עוד הסתייגויות שאני רוצה לטעון עליהן נושא חדש - --

מכלוף מיקי זוהר: זהו, אי אפשר.

מכלוף מיקי זוהר: טענת, טענת כבר.

מיכל רוזין: שנייה - - -

קריאה: מיקי, היא מדברת עוד לא שתי דקות.

מיכל רוזין: דיברתי על עניין השנים, ואני מדברת על עניין התאריכים.

מיכל רוזין: אתם רוצים לדחות את התחולה לתשעה באב.

מיכל רוזין: אני חושבת שאתם, עם כל הכבוד, שומרי מסורת – צריכים לתמוך.

מיכל רוזין: והדבר השני זה ל-11 בספטמבר, שזה יום של פיגוע טרור באמת ברמה עולמית, קשה מאוד.

מיכל רוזין: לא יכול להיות שנדחה את תחולת החוק לתאריכים כל כך משמעותיים גם מבחינה יהודית, גם מבחינה בין לאומית, אוניברסאלית.

מיכל רוזין: אני מבקשת שנצביע על זה כנושא חדש, נפתח את הדיון, נשמע מה השר לעתיד מרגי חושב על כך שתחולת החוק תתחיל בתשעה באב, או ב-11 בספטמבר, ואיפה חבר הכנסת פינדרוס, שהלך?

מיכל רוזין: טיפה כבוד למסורת.

פנינה תמנו: אדוני היושב-ראש, אני מצטרפת לדבריה של חברת הכנסת רוזין ואני רוצה לומר לעניין התחולה זה לחלוטין נושא חדש מהסיבה הפשוטה – אני מנסה לשער בנפשי מה קורה לילד או ילדה שלומדים אזרחות ולומדים על כך שאין חוקה במדינת ישראל אבל בכל זאת יש לנו חוקי יסוד, ולאט לאט זה מתגבש לפנים, לערכים – כרטיס ביקור של החברה הישראלית.

פנינה תמנו: התחושה היא שאנחנו הולכים ועושים להם פיצול אישיות.

פנינה תמנו: השיעור שאנחנו מלמדים אותם בימים האחרונים זה בעצם שחוקי יסוד זה דבר שאפשר לשנות - - -

מיכל רוזין: מי מלמד אותם מה זה חוק יסוד?

מיכל רוזין: ראית את נראית מערכת החינוך שלנו?

פנינה תמנו: ולצערי, אני לא מצליחה להבין למה חברי הכנסת שחברים בוועדה המיוחדת הצביעו בצורה כל כך אוטומטית.

פנינה תמנו: אז אתם יודעים מה?

פנינה תמנו: ניחא, אתם חושבים - - -

מיכאל מלכיאלי: מה פתאום אוטומטית?

מיכאל מלכיאלי: יושבים, מתייעצים.

מיכאל מלכיאלי: מה זה אוטומטית?

מיכאל מלכיאלי: - - -

פנינה תמנו: אז אתה יודע למה אתה לא חושב?

פנינה תמנו: אני אסביר לך.

פנינה תמנו: כי לא יכול להיות שבהסתייגות שאני שמתי מופיע על כך שכל שר יהיה חייב להיות חבר כנסת.

פנינה תמנו: איך יכול להיות שמיקי מקדם את חוק החסינות?

פנינה תמנו: הרי כל שר ירצה להיות בכנסת.

פנינה תמנו: מי ירצה בכלל להתפטר?

קריאה: מה עם החוק הנורבגי?

פנינה תמנו: - - - גם את החוק הנורבגי.

פנינה תמנו: הרי זה כל כך הגיוני ואתם הצבעתם נגד.

פנינה תמנו: אני לא מצליחה להבין את זה.

פנינה תמנו: הרי, אתם שלא רוצים לוותר על ה - - -ורוצים להגביר את החסינות שלכם - - - ולכן נדמה לי ששני החוקים האלה שכרוכים אחד בשני - - -

יעקב מרגי: אני מתכונן לא להיות מושחת.

יעקב מרגי: עכשיו, לגבי ההסתייגות שלי בנושא האחרון, שברגע שמוגש כתב אישום ראש ממשלה יצטרך להתפטר תוך 30 יום – אופיר פינס הגיש בזמנו הצעת חוק בעניין אולמרט שהחוק הזה ייכנס לתוקף.

יעקב מרגי: הוא הריץ את הצעת החוק, רוהפלא ופלא- מי היה חתום עליה?

יעקב מרגי: שורה ארוכה של אנשים מהליכוד.

יעקב מרגי: אני לא מבינה איך אתם מתנגדים לזה.

יעקב מרגי: אני חושבת שבסופו של דבר, להצביע אוטומטית זו דוגמה רעה לחברי כנסת חדשים.

יעקב מרגי: יש הרבה עניינים שעלו אתמול ולצערי לא נתת לנו, אדוני היושב-ראש, לנמק הכל.

יעקב מרגי: אני חושבת שישבנו על הסתייגויות מהותיות ורציניות כי אתה מבין שהחוק הזה הולך להוביל אותנו לבזבוז כספים משווע, זועק לשמים על חשבון הציבור, על חשבון הרבה תחומים שקורסים ועכשיו ייכנסו עוד שרים שיגרמו לעוד יותר קריסה כי הם יהיו משועממים כי תהיה להם עבודה.

יעקב מרגי: אז אדוני היושב-ראש, אני מבקשת כמובן שתשקול לתת לנו יותר זמן בוועדה המיוחדת.

יעקב מרגי: כמו שאמרתי, אני ממליצה כן להיכנס לסעיפים ולא להצביע אוטומטית.

מכלוף מיקי זוהר: תודה רבה.

מכלוף מיקי זוהר: חבר הכנסת אוסאמה סעדי.

גור בליי: רגע.

גור בליי: לחבר הכנסת אוסאמה סעדי יש שתי טענות נושא חדש שלא התייחסתם – אחת זה לעניין תוספת ששר יכול להיות רק מי שהוא חבר כנסת - - -

מיכל רוזין: היא התייחסה לזה.

אוסאמה סעדי: זה בדיוק מה ש - - - הנה, אני מסמן.

אוסאמה סעדי: אדוני היושב-ראש, חבריי חברי הכנסת.

אוסאמה סעדי: אני מזכיר לכולנו שאנחנו מדברים על תיקונו של חוק יסוד, וחוק יסוד הוא דרגה ממש אחת לפני שמחוקקים חוקה.

אוסאמה סעדי: ועדת הררי קבעה שחוקי היסוד יהיו הקדמה, ובסופו של הליך חקיקת כל חוקי היסוד הכל יתקבץ לחוקה.

אוסאמה סעדי: אבל מה שעושים כאן - - -

אופיר כץ: ומי מיסמס את זה?

אופיר כץ: אתם.

אוסאמה סעדי: לא.

אוסאמה סעדי: אופיר, מי חוקק את החוק הזה?

אוסאמה סעדי: החוק הזה נחקק רק ב-2014.

אוסאמה סעדי: הדיו עוד לא יבש.

אוסאמה סעדי: ב-2014 זה חוקק, אתם חוקקתם את זה.

אוסאמה סעדי: בנימין נתניהו והממשלה שלו הובילו את החוק הזה והם שחוקקו את זה, לא האופוזיציה.

אוסאמה סעדי: ורק ב-2015, שנה אחרי זה, באתם ואמרתם:

אוסאמה סעדי: אנחנו נעשה את זה - - - חוק, שבכנסת ה-20, קואליציה ועניינים קואליציוניים, הרי אתם ידעתם כל הזמן שמדובר במשטר קואליציוני.

אוסאמה סעדי: זה לא המצאה עכשיו שהגיעה פתאום בכנסת העשרים ובכנסת העשרים ואחת - - -

אופיר כץ: אז למה עד 77 לא היתה חוקה?

אוסאמה סעדי: אתה שואל אותי?

אוסאמה סעדי: תשאל - - -

קריאה: תגיד לי, מישהו פה היה ב-77?

אופיר כץ: זה כאילו רק בשנה האחרונה לא עושים את החוקה.

אוסאמה סעדי: ולכן מה שאני אומר – ברגע שמדברים על חוק יסוד אז אנחנו צריכים, גם מבחינת הפרוצדורה, גם מבחינת ההליך, לעשות את העניינים האלה גם אם רוצים לבטל את זה ולבוא ושתגידו: סליחה, טעינו, לא היינו צריכים לחוקק את החוק הזה, אנחנו חוזרים בנו, החוק הזה הוא לא טוב – אז בואו תנמקו למה.

אוסאמה סעדי: אז אתם ב-2015 אמרתם: אתם יודעים מה?

אוסאמה סעדי: זה היה רק שנה אחת, תנו לנו להתארגן.

אוסאמה סעדי: בני בגין עשה אז את ההמצאה הזו אז של הוראת שעה, דחיתם את זה לכנסת ה-21.

אוסאמה סעדי: אבל פתאום בכנסת הזאת, עוד אין ממשלה, אדוני היושב-ראש, ואתם כבר מבטלים חוק יסוד.

אוסאמה סעדי: לעניין ההסתייגות של נושא חדש שהגשתי – הרי ידוע שבמשטר פרלמנטרי שהממשלה יכולה לצרף שרים שהם אינם חברי כנסת.

אוסאמה סעדי: עכשיו פה מועלית טענה חדשה, ולכן אני טענתי לנושא חדש, ששר לא יכול להיות חבר כנסת.

אוסאמה סעדי: אני חושב, גור, שזה נושא חדש וגם - - -יכול להשפיע על חקיקה ועל כל המשטר הזה.

קריאות: - - -

מיכל רוזין: תגידו, מה קורה פה?

מיכל רוזין: רגע, אוסאמה חכה רגע.

מיכל רוזין: היושב-ראש לא מקשיב, יש פה שיחות - - -

אוסנת הילה מארק: - - -ועל כל החקיקה פה.

אוסאמה סעדי: רק עכשיו הגעת ואת מפריעה גם ליושב-ראש?

אוסאמה סעדי: איך אני יכול לשכנע אותך?

אוסאמה סעדי: את משפטנית מעולה.

אוסאמה סעדי: אני העליתי נושא חדש ששר- - - יש פה הסתייגות ששר לא יכול להיות - - - הוא יכול להיות רק חבר כנסת.

אוסאמה סעדי: אני חושב שזה נושא חדש ויש לו השלכות רוחב ולכן אני חושב שגם הקואליציה צריכה לתמוך בנושא החדש הזה.

מכלוף מיקי זוהר: תודה רבה.

מכלוף מיקי זוהר: יש עוד מישהו שצריך לנמק את הרביזיות שלו לפני שאני עובר להצבעות?

שלמה קרעי: רק עוד מילה אחת – אני חייב להדגיש שמדובר פה בכל הנימוקים האלה - - - זה בעצם הסתייגויות שחברי האופוזיציה הגישו על הסתייגויות שלהם.

מיכל רוזין: איזה מזל שאתה מסביר לנו.

שלמה קרעי: אני לא רואה פה את יעל גרמן, ואני לא מבין מה קורה פה, את הלוגיקה שמאחורי הדיון הזה.

מיכל רוזין: הציבור יבין, הציבור יבין שיש אופוזיציה, והיא לא תיתן לכם לעשות מה שאתם רוצים, ולהשחית את המערכת - - -

קריאות: - - -

מיכל רוזין: - - - ועל זכויות הפרט, ואתם תמשיכו לשלוט מיעוט ברצונות שלכם ומה שאתם רוצים להוביל, וכשאתם תהיו בחזרה באופוזיציה אתם תבואו אלינו להתחנן להגנה - -

מכלוף מיקי זוהר: חבר הכנסת גינזבורג, אתה רוצה לנמק בשמה של חברתך לסיעה יעל גרמן את הטענה שלה לנושא חדש.

מיכל רוזין: - - מכיוון שאתה לא יודע מה זה זכויות מיעוט, ואיך להגן על זכויות מיעוט ומה זה עריצות הרוב ושלטון רוב, לכן אתם עושים טעות כמיעוט - - -

פנינה תמנו: את צודקת, מיכל.

פנינה תמנו: יש כאן כמה חברי כנסת ש - - - את הזכות הדמוקרטית שלנו להביע את עמדות הציבור.

קריאות: - - -

אלי אבידר: זו פעם ראשונה שאני בישיבה.

אלי אבידר: מה קורה?

אלי אבידר: מה הצעקות האלה?

מכלוף מיקי זוהר: אתה מוזמן.

מכלוף מיקי זוהר: תבוא לפה.

מכלוף מיקי זוהר: אתה תבוא לפה, תתנהג לפי הכללים של הכנסת.

קריאות: - - -

אלי אבידר: לא, אני בלחץ כבר חמש דקות.

אלי אבידר: גם לא שומע אתכם, גם לא מבין.

אלי אבידר: בואו נבין את הטיעונים.

קריאות: - - -

מכלוף מיקי זוהר: חברת הכנסת פנינה תמנו – את רוצה לנמק את הטענה של חברת הכנסת יעל גרמן?

פנינה תמנו: רבותיי, בגלל שכולכם נקיים כשלג וצחים כשלג, אין שום בעיה שהחוק הזה יתחיל לחול בעוד 12 שנים.

פנינה תמנו: אני לא מצליחה להבין למה אצה דרככם.

פנינה תמנו: אני שומעת אותך, כל הבוקר אני שומעת אותך מתראיין במקביל בכמה רשתות - - -

מכלוף מיקי זוהר: זה נקרא ראיון מוקלט.

אוסנת הילה מארק: תודי שגם הייתי רוצה.

פנינה תמנו: אני רוצה לומר לך – אתה לוקח אתכם אחורה - - -

מכלוף מיקי זוהר: התכוונת שאני לוקח אתכם קדימה.

פנינה תמנו: אתה לוקח אותנו ל-2005.

קריאה: קדימה ברוורס.

מכלוף מיקי זוהר: לעבר ההגנה על נבחרי הציבור, שיוכלו לעשות את עבודתם ללא חשש וללא מורא.

מיכל רוזין: לחברי הכנסת יש חסינות מהותית לעשות את עבודתם.

מיכל רוזין: הם לא רשאים לעבור על החוק.

מכלוף מיקי זוהר: חברי הכנסת מהימין – אני רוצה לשאול אתכם שאלה: אתם עכשיו תרצו לחוקק את פסקת ההתגברות, שזה חוק חשוב וזו רפורמה במערכת המשפט.

מכלוף מיקי זוהר: האם למישהו מכם יש ספק שכולכם תהפכו למטרות?

מיכל רוזין: לכולנו יש חסינות מהותית בעבודתנו - -

קריאה: מטרות לשי ניצן.

מכלוף מיקי זוהר: למטרות של אנשים שלא כל כך שמחים עם החקיקה הזו

קריאות: - - -

מיכל רוזין: - - אבל אין לנו חסינות להיות עבריינים פליליים.

מכלוף מיקי זוהר: כולכם תהפכו למטרות.

פנינה תמנו: מיקי, אתה מנסה לייצר קליקה והגמוניה.

קריאות: - - -

פנינה תמנו: - - -מקלט לעבריינים.

אוסנת הילה מארק: חברת הכנסת תמנו, תגידי לי: לא נמאס לכם מכל הסיסמאות הגדולות האלה – מקלטים, זה לא דמוקרטיה, לפי השיטה שלך אי אפשר לתקן שום חוק - - -

פנינה תמנו: זה נראה לך סיסמאות?

פנינה תמנו: את יושבת פה ומצביעה בעד ג'ובים, - - - ואת מספרת פה שאת - - -

קריאות: - - -

יעקב מרגי: מאחר ועד עכשיו, עד לרגע זה עוד לא שמעתי דיון מהותי - - -נא לא להפריע לי.

יעקב מרגי: אני מזהיר את אלה שעוד לא מכירים אותי: נא לא להפריע לי.

יעקב מרגי: רק תחשבו, חברי הכנסת, על מחלקת הפרוטוקולים שינסו לנסח או להדפיס את מה שקרה פה.

יעקב מרגי: מה השוק הזה, אני לא מבין?

יעקב מרגי: אני יושב רבע שעה-עשרים דקות, סובל.

יעקב מרגי: תנו לנהל דיון כמו בני אדם.

מיכל רוזין: זה כמו הפרוטוקול של מועצת החכמים.

קריאות: - - -

מכלוף מיקי זוהר: אני מצטרף לבקשתו של חבר הכנסת מרגי שהדיון יהיה יותר שקט ויותר ענייני.

מכלוף מיקי זוהר: חברת הכנסת פנינה תמנו, נא להשלים את דברייך.

פנינה תמנו: ראשית, אני רוצה להודות לחבר הכנסת מרגי שהוא ותיק בבית הזה, ואנחנו תמיד מכבדים את דבריך, תודה רבה.

פנינה תמנו: אני מבקשת לא להתפרץ לדבריי.

פנינה תמנו: האמירות הפופוליסטיות שלך, חברת הכנסת אוסנת מארק - -

מכלוף מיקי זוהר: אל תתקפי אותה עכשיו, היא תצטרך להגיב לך.

פנינה תמנו: - - שאת כנראה לא מבינה, ומגבהות לב מזלזלת.

מכלוף מיקי זוהר: את תוקפת אותה, היא תענה לך.

קריאות: - - -

מכלוף מיקי זוהר: אז תתגברי, תתעלמי, נו בואי נדבר על המהות.

מכלוף מיקי זוהר: די.

פנינה תמנו: לא יכול להיות שעוד לא התחילה הכנסת, מפתחים גבהות לב והתנשאות על הציבור וכמו שאמר המנוח, ראש הממשלה מנחם בגין - - - גם מאחורה יש רעש, זה בלתי אפשרי.

פנינה תמנו: כמו שאמר המנוח מנחם בגין, ראש הממשלה, ששלטון ממושך מוביל להתנשאות על הציבור ומוביל לשחיתות, והשחיתות באה בכל מיני אופנים וצורות.

פנינה תמנו: שחיתות זה להצביע באופן אוטומטי להצעת חוק שאנחנו מבינים שהיא הולכת לעלות לנו עשרות מיליוני שקלים כאשר אנחנו יודעים שחלק מהשרים – לא תהיה להם עבודה ואפילו לא משרד.

פנינה תמנו: עכשיו, אני באמת אומרת:

פנינה תמנו: לא יכול להיות שאנחנו נאבקים על כבשת הרש של הציבור – כמו למשל שלפני כמה זמן רצו לסגור את "אל-סם", סגרו את התוכנית למניעת אובדנות של ילדים ובני נוער, מרכזי החוסן בקריסה.

פנינה תמנו: באמת, מה זה טיפה בים של תקציב המדינה – ושם אתם לא נלחמים, ופה אתם מצביעים אוטומטית בשביל להרחיב את מספר השרים, גם כשאתם לא נוקבים במספר השרים שיהיו, כמה סגני שרים – בכלל, אני מרחמת על סגני שרים.

פנינה תמנו: איזו התעללות.

פנינה תמנו: הם מסתובבים בכנסת בדיכאון קליני.

קריאה: סומכים על ראש הממשלה.

אוסנת הילה מארק: מי מסתובב בדיכאון קליני?

פנינה תמנו: אני ממליצה אולי שהם יוותרו על תיק.

פנינה תמנו: - - -על הסגני שרים.

פנינה תמנו: אני גם ממליצה לכל מי שהולך להיות שר ללא תיק לוותר על התפקיד, ואולי נסכם פה שאולי באמת ננקוב במספר השרים.

מכלוף מיקי זוהר: זכות הדיבור של חבר הכנסת יואב סגלוביץ'.

יואב סגלוביץ': אני רוצה להגיד משהו אחד כללי לגבי דברים שנשמעו בחלל, ואני לא מדבר לגופו של איש.

יואב סגלוביץ': אני חושב שדובר פה על אנשים – על המערכת המשפטית, על פרקליט מדינה, יועץ משפטי לממשלה.

יואב סגלוביץ': אני חושב שחובה על כולנו לנהוג מנהג של כבוד.

יואב סגלוביץ': זה אנשים שעושים את עבודתם.

יואב סגלוביץ': הם שליחי ציבור, הם שומרים על כולנו, תמיד, מכל שלטון שהוא, לא משנה מה הוא, מה צבעו ומה כיוונו.

יואב סגלוביץ': ואני חושב שאנחנו עושים פה מעשה לא נכון שבלהט הוויכוח אנחנו פוגעים בעובדי מדינה שעושים את עבודתם נאמנה, בצורה ישרה, בתנאים לא פשוטים.

יואב סגלוביץ': אני חושב שחובתנו – ללא הבדל כרגע איזו מפלגה פוליטית, לשמור עליהם על מנת שיוכלו לעשות את העבודה.

מכלוף מיקי זוהר: תודה, אני מצטרף לדבריך.

מיכל רוזין: אחרי מה שאמרת על שי ניצן?

מיכל רוזין: אדוני - - -

קריאות: - - -

אסף זמיר: מיקי, איזה "מצטרף לדבריך", כשאתה כל פעם - - -

קריאות: - - -

קריאה: הוא לא דיבר על - - -

מיכל רוזין: הוא דיבר על שי ניצן.

מיכל רוזין: הוא התראיין ברדיו וחזר על זה פה.

אוסאמה סעדי: הוא מצטרף לדברי סגלוביץ', למעט שי ניצן.

מכלוף מיקי זוהר: אני מצטרף לדבריו וכל מה שהוא אמר נכון.

מיכל רוזין: אבל?

מכלוף מיקי זוהר: אבל אם אתם שואלים אותי האם אני מוכן להיות בידיים שלהם, התשובה היא – לא.

קריאות: - - -

קריאה: אבל למה - - -

מכלוף מיקי זוהר: אני אגיד לך למה זה מתיישב.

מכלוף מיקי זוהר: מסיבה אחת פשוטה: אני בסופו של דבר הולך לעשות פעולות שלא כולם בהכרח יאהבו במדינה הזו, וכשאתה תנסה לעשות את הפעולות האלה, יהיה מי שינסה לסכל אותן, ולכן אנחנו צריכים הגנה.

קריאות: - - -

מיכל רוזין: - - -לא הגנה מעבריינות, לא הגנה מעבריינות פלילית.

מיכל רוזין: בושה.

מיכל רוזין: אתה גונב?

מיכל רוזין: אתה פושע?

מיכל רוזין: אתה עבריין פלילי?

מיכל רוזין: אתה צריך הגנה מ - - -? תקבל הגנה מהותית כחסינות מהותית.

מיכל רוזין: אם אתה עכשיו תיסע על 160 נעצור אותך.

מיכל רוזין: - - -

אוסאמה סעדי: אני שואל אותך: מי שעובר על החוק צריך הגנה?

אוסאמה סעדי: אני שואל אותך.

אוסאמה סעדי: תענה.

מכלוף מיקי זוהר: לא להפריע לי, אבל יושב פה גם איש חקירות, יואב סגלוביץ' ויושבים פה אנשים רבים.

מכלוף מיקי זוהר: אני יכול לספר לכם שהיו לא מעט נחקרים שאני מכיר אותם מחיי, ואחת השאלות שהם נשאלו זה לא בהקשר לחקירה שהם נחקרו.

מכלוף מיקי זוהר: הם נשאלו - - -

יואב סגלוביץ': הזכרת את שמי, אז גם אני מכיר אותם.

מכלוף מיקי זוהר: אז מה הם שאלו?

מכלוף מיקי זוהר: למה הם שאלו – יש לכם משהו מעניין על דודו אמסלם?

מכלוף מיקי זוהר: למה הם שאלו את הנחקר – יש לכם משהו מעניין על מיקי זוהר?

מכלוף מיקי זוהר: למה הם שאלו את השאלה הזו?

מכלוף מיקי זוהר: אבל התשובה שהם קיבלו אולי לא שמחה אותם כי לא היה להם כלום.

מכלוף מיקי זוהר: למה הם שאלו?

מכלוף מיקי זוהר: למה הם שאלו?

יואב סגלוביץ': מיקי, מיקי, שנייה.

יואב סגלוביץ': מיקי, יש לי בקשה אליך.

יואב סגלוביץ': מיקי - - -

מכלוף מיקי זוהר: למה הם שאלו?

מכלוף מיקי זוהר: למה הם שאלו?

קריאות: - - -

איתן גינזבורג: - - - בחוקרי משטרת ישראל.

איתן גינזבורג: למה אתה אומר דברי הבל?

מכלוף מיקי זוהר: למה הם שאלו?

איתן גינזבורג: - - - דברים לא לעניין, אבל - - - מה קרה, מיקי?

איתן גינזבורג: מה קרה?

איתן גינזבורג: כל המערכת מושחתת?

איתן גינזבורג: מה קרה?

מכלוף מיקי זוהר: הוא שאל את הנחקר פתאום, out of the blue – יש לך משהו מעניין על דודי אמסלם?

מכלוף מיקי זוהר: זה מה שאני טוען - - -

איתן גינזבורג: - - - דברים לא לעניין, אבל מפה ועד להכפיש את כל המערכת המשפטית?

איתן גינזבורג: מה קרה, מיקי?

מכלוף מיקי זוהר: למה החוקר שאל את הנחקר פתאום, out of the blue – יש לך משהו מעניין על דודי אמסלם?

מכלוף מיקי זוהר: יש לך משהו מעניין על מיקי זוהר?

מכלוף מיקי זוהר: אל תדאג, נעזור לך בחקירה.

איתן גינזבורג: מי זה שאלו?

איתן גינזבורג: יש חוקר אחד שטעה, מה קרה?

יצחק פינדרוס: כן, אני יכול להאמין לך.

יצחק פינדרוס: כן.

יצחק פינדרוס: לא אחד ולא שניים ולא שלושה.

מיכל רוזין: אני מבינה שאתה לוקח את זה מאוד אישי, ואני מתחילה לחשוב למה.

מיכל רוזין: מה אתה רוצה להסדיר – שלא יחקרו אותך?

יצחק פינדרוס: אני מדבר לגופם של - - -

מכלוף מיקי זוהר: אני אפסיק את זה.

מכלוף מיקי זוהר: אני אפסיק את זה ואקרא לסדר.

מכלוף מיקי זוהר: די.

קריאות: - - -

מיכל רוזין: - - - מי שנקי, מי שהוא לא עבריין לא צריך שום דבר, שום הגנה.

אוסנת הילה מארק: אני בהחלט מצטרפת על מה שנאמר פה על בעלי התפקידים.

אוסנת הילה מארק: רק מה?

אוסנת הילה מארק: כשבעל תפקיד עומד מעל כל עץ רענן, יושב בפאנלים ואומר:

אוסנת הילה מארק: אני מעולם לא שפטנו אדם על עבירות כאלה ואחרות, אבל פה אנחנו רוצים לעשות פיילוט על ראש הממשלה – אז אין לנו אמון.

קריאה: מי אמר את זה?

קריאה: מי אמר את זה?

קריאות: - - -

קריאה: שי ניצן אמר את זה בראיון.

אוסאמה סעדי: מי אמר את זה- - - ככה את מדברת על המערכת?

אוסאמה סעדי: אתם יודעים, מה?

אוסאמה סעדי: אני מצטרף.

אוסאמה סעדי: תהרסו את כל המערכות, אמרנו 70 שנה שהמערכות רקובות, עכשיו אתם אומרים את זה – ומאשרים את מה שאמרנו, שכל המערכות רקובות, שכל המערכות מושחתות.

אוסנת הילה מארק: אז הבנת?

אוסנת הילה מארק: אז עכשיו אתה הבנת למה אין לנו אמון במערכת?

מכלוף מיקי זוהר: אני אתחיל לקרוא לסדר.

מכלוף מיקי זוהר: גור, בבקשה.

מכלוף מיקי זוהר: אנא תסביר את העניינים לפני שאנחנו עוברים להצבעה.

קריאה: - - -

אוסאמה סעדי: אני חושב, אדוני היושב-ראש, לפני שגור והיועץ המשפטי – נאמרים פה דברים מסוכנים וחמורים מאוד נגד המערכת, נגד שומרי סף - - -

מכלוף מיקי זוהר: אתה מפריע לדיון.

מכלוף מיקי זוהר: אני לא הולך עכשיו לתת לכם.

מכלוף מיקי זוהר: נתתי לכם - - -

קריאות: - - -

מכלוף מיקי זוהר: אני קורא אותך לסדר פעם ראשונה.

אוסאמה סעדי: אז לפחות היועץ המשפטי של ועדת הכנסת, של הוועדה המסדרת, אתה צריך לדאוג להגיד כמה מילים להגן על המערכת.

מכלוף מיקי זוהר: אוסאמה, אני קורא אותך לסדר פעם שנייה.

אוסאמה סעדי: אתם מועלים בתפקיד שלכם.

אוסאמה סעדי: אתם לא אומרים מילה אחת.

מיכל רוזין: חד משמעית.

מיכל רוזין: הוא צודק, אבל.

מיכל רוזין: צודק.

קריאות: - - -

פנינה תמנו: וגם רציתי לשמוע את דעתך המנומקת, אדוני היושב-ראש, לגבי זה שהשרים - - - חברי כנסת, ואז החוק הנורבגי מתייתר.

גור בליי: קודם כל, אני היועץ המשפטי של ועדת החוקה והוועדה המיוחדת, לא של הוועדה המסדרת.

גור בליי: עכשיו אני קודם כל חייב להגיד שאני חושב שהקולגות שלי בפרקליטות המדינה והייעוץ המשפטי לממשלה הם אנשים הגונים, ראויים, העושים כמיטב יכולתם למען הציבור, ואני חושב שאין מקום להאשמות כלפיהם בהקשר הזה, ואני חושב שאין מקום להטיל דופי בפעילותם, בהגינותם, בכל צורה שהיא.

מכלוף מיקי זוהר: גור, זה בסדר.

מכלוף מיקי זוהר: אנחנו יודעים שאתם חייבים להגן על הגילדה, אבל עדיין, בוא.

מכלוף מיקי זוהר: תן לנו את הנימוק.

מכלוף מיקי זוהר: תן לנו את הנימוק, גור.

קריאות: - - -

קריאה: הוא עובד קשה, רוצה להגיד את דבריו.

קריאה: למה אתה קוטע את גור?

קריאה: ישב פה עד הלילה.

גור בליי: נאמרו דברים, אני חושב שאני לא יכול לחשות.

גור בליי: לגבי ההסתייגויות.

גור בליי: יש 9 טענות נושא חדש שהועלו בקשר להסתייגויות, מתוכם 5 הן ביחס להוראות תחילה.

גור בליי: אנחנו נוהגים לא להתייחס להוראות תחילה כנושאים חדשים, כי הרבה פעמים במהלך העבודה על חוק מוסיפים, אומרים: זה ההסדר, ומחילים אותו מעוד שנה, עוד שנתיים.

גור בליי: לכן לדעתנו כל 125, 126, 129, 163 ו-193 – זה לא נושא חדש.

גור בליי: 204, שזה הסתייגות שאומרת ששר חייב להיות חבר כנסת היא גם כן לדעתנו לא נושא חדש, היא קשורה בנושא של הצעת החוק.

מיכל רוזין: למה היא קשורה?

גור בליי: היא קשורה כי כל הצעת החוק – אפשר להגיד שהיא עוסקת באיזונים בין הכנסת ובין הממשלה.

גור בליי: אז בדרך כלל הגישה שלנו היא יחסית רחבה לכלול דברים, ולכן, בהקשר הזה – זה עוסק במינונים או ביחס בין - - -

פנינה תמנו: לא, זה שונה.

פנינה תמנו: זה שונה.

פנינה תמנו: זה חוק נורבגי בכלל, זה לא קשור.

גור בליי: אני מסכים שהזיקה היא יותר רופפת, אבל לשאלת הגודל של הממשלה – משפיעה גם - - -

קריאות: - - -

מכלוף מיקי זוהר: לא להפריע.

מכלוף מיקי זוהר: נא לשמור על השקט בבקשה.

מכלוף מיקי זוהר: תודה.

גור בליי: הסתייגות 206 שעוסקת בכך שצריך אישור של שרים מכוח 80 חברי כנסת היא גם לא נושא חדש כי כבר הסעיף מדבר על זה שכשיש אישור של 70 אז אין מגבלה של שרים.

גור בליי: לעומת זאת, בעינינו 213 שעוסק בנושא של הגבלת קדנציות של ראש ממשלה, ו-227 שמדבר על הפסקת כהונת ראש ממשלה בגלל כתב אישום הם נושאים חדשים.

גור בליי: הם לא שייכים לנושא הצעת החוק.

גור בליי: עד כאן, תודה

מיכל רוזין: למה היא קשורה?

מכלוף מיקי זוהר: תודה רבה.

מכלוף מיקי זוהר: אני רוצה לעבור להצבעה.

מכלוף מיקי זוהר: אני צריך להצביע על כל נושא ונושא.

מכלוף מיקי זוהר: מי בעד טענת נושא חדש לגבי סעיף 125?

מכלוף מיקי זוהר: ירים את ידו.

מכלוף מיקי זוהר: ההסתייגות (125) אושרה.

מכלוף מיקי זוהר: תודה, אושר פה אחד.

מכלוף מיקי זוהר: 126.

מכלוף מיקי זוהר: מי בעד?

מכלוף מיקי זוהר: ההסתייגות (126) אושרה.

מכלוף מיקי זוהר: תודה, אושר פה אחד.

מכלוף מיקי זוהר: טענת נושא חדש לגבי סעיף 129.

מכלוף מיקי זוהר: מי בעד?

מכלוף מיקי זוהר: ההסתייגות (129) אושרה.

מכלוף מיקי זוהר: תודה, אושר פה אחד.

מכלוף מיקי זוהר: 163 – מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: ההסתייגות (163) אושרה.

מכלוף מיקי זוהר: תודה, אושר פה אחד.

מכלוף מיקי זוהר: סעיף 193 – מי בעד?

מכלוף מיקי זוהר: ההסתייגות (193) אושרה.

מכלוף מיקי זוהר: תודה, אושר פה אחד.

מכלוף מיקי זוהר: 204 מי בעד?

מכלוף מיקי זוהר: ההסתייגות (204) אושרה.

מכלוף מיקי זוהר: תודה, אושר פה אחד.

מכלוף מיקי זוהר: 206 מי בעד?

מכלוף מיקי זוהר: מי נגד?

מכלוף מיקי זוהר: ההסתייגות (206) לא התקבלה.

מכלוף מיקי זוהר: לא התקבלה.

מכלוף מיקי זוהר: 213.

מכלוף מיקי זוהר: מי בעד? מי נגד?

מכלוף מיקי זוהר: מי נמנע?

מכלוף מיקי זוהר: ההסתייגות (213) לא התקבלה.

מכלוף מיקי זוהר: תודה.

מכלוף מיקי זוהר: לא התקבלה.

מכלוף מיקי זוהר: 227 – מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: ההסתייגות (227) לא התקבלה.

מכלוף מיקי זוהר: תודה.

מכלוף מיקי זוהר: לא התקבלה.

מכלוף מיקי זוהר: רביזיה.

מכלוף מיקי זוהר: אתם גם מגישים רביזיה?

מכלוף מיקי זוהר: על כל הסעיפים.

מכלוף מיקי זוהר: דיון ברביזיה יהיה 10 דקות אחרי תום המליאה.

מכלוף מיקי זוהר: אני מודה לכם, הישיבה נעולה.